
REPUBLIKA HRVATSKA
TRGOVAČKI SUD U ZAGREBU                                             
Zagreb, Amruševa 2/II 				         	 		  12  St-1083/2002

Z  A  K  LJ  U  Č  A  K 

Trgovački sud u Zagrebu po sucu Nini Radiću kao stečajnom sucu u stečajnom postupku nad stečajnim dužnikom, MONTMONTAŽA-PODRUŽNICA LIBIJA D.D., u stečaju  reg. ul. 1-18224, Zagreb, Braće Domany 8, sada stečajna masa iza MONTMONTAŽA-PODRUŽNICA LIBIJA projektiranje, proizvodnja, izgradnja i montaža objekata i postrojenja d.d. Zagreb, Ribnjak 52, MBS:081021698, OIB:33042431324 ,09. prosinca 2016. godine,

z  a  k  lj  u  č  i  o     j e

I    Skupština vjerovnika stečajna masa iza MONTMONTAŽA-PODRUŽNICA LIBIJA projektiranje , proizvodnja, izgradanja i montaža objekata i postrojenja d.d. Zagreb, Ribnjak 52, MBS:081021698, OIB:33042431324 određuje se  28. prosinca 2016. godine u 10,00 sati u prostorijama Trgovačkog suda u Zagrebu, Petrinjska 8, soba 100 /velika dvorana/  ulična zgrada (ulaz iz dvorišta).

II      Dnevni red skupštine je:
-  podnošenje izvještaja stečajnog upravitelja o stanju predmeta ,
-  odluka o prijedlogu nagodbe sa tvrtkom MONTMONTAŽA d.d. Zagreb, Rakitnica 2, OIB: 48696032271 koji sada glasi: 

STEČAJNA MASA IZA MONTMONTAŽA-PODRUŽNICA LIBIJA, projektiranje, proizvodnja, izgradnja i montaža objekata i postrojenja d.d. Ribnjak 52, Zagreb, OIB: 33042431324, kojeg zastupa stečajni upravitelj Mladen Janiška, (u daljnjem tekstu: VJEROVNIK), temeljem odluke Skupštine vjerovnika od _______ 2016. godine, donijete u stečajnom postupku pred Trgovačkim sudom u Zagrebu, posl.br. St-1083/2002, s jedne strane
i
MONTMONTAŽA d.d. Zagreb, Rakitnica 2 (OIB: 48696032271), koju zastupa direktor Andrija Lisičar, ( u daljnjem tekstu: DUŽNIK), s druge strane, zaključili su dana _____________ 2016. godine, slijedeću

I Z V A N S U D S K U    N A G O D B U
I

Stranke utvrđuju da pristupaju zaključenju ove Nagodbe u dobroj vjeri, a u skladu s načelom savjesnosti i poštenja, kako bi riješili svoje međusobne odnose nastale u svezi pravomoćne i ovršne presude Trgovačkog suda u Zagrebu, posl.br. P-1474/13 od 30. travnja 2014. godine, potvrđene presudom Visokog trgovačkog suda u Republike Hrvatske, posl.br. Pž-736/15-7 od 01. prosinca 2015. godine u dijelu toč. I njene izreke kojim je naloženo DUŽNIKU da plati VJEROVNIKU iznos od 2.452.114,05 USD u kunskoj protuvrijednosti po srednjem tečaju HNB na dan plaćanja sa zateznim kamatama po stopi koju banka u mjestu ispunjenja plaća na devizne štedne uloge u USD po viđenju  od 28. siječnja 2002. do 31. prosinca 2007., a od 01. siječnja 2008. do 30. lipnja 2011. po stopi od 14% godišnje, a od 01. srpnja 2011. do 31. srpnja 2015. po stopi od 12% godišnje i od 01. kolovoza 2015. godine do isplate po stopi od 8,14% godišnje..

II

Radi ekonomičnog i racionalnog, te konačnog okončanja spornih odnosa iz toč. I Nagodbe stranke su se suglasile da DUŽNIK ili treća osoba po njegovom nalogu, plati VJEROVNIKU  na njegov račun br. IBAN: HR2724080021100047160 iznos od 19.000.000,00 kn (slovima: devetnaestmilijuna kuna), u trinaest mjesečnih obroka, specificirano po obrocima kako slijedi:

1. iznos od 7.000.000,00 kn na dan potpisivanja Nagodbe,
2. iznos od 1.000.000,00 kn najkasnije do 31. siječnja 2017. godine,
3. iznos od 1.000.000,00 kn najkasnije do 28. veljače 2017. godine,
4. iznos od 1.000.000,00 kn najkasnije do 31. ožujka 2017. godine,
5. iznos od 1.000.000,00 kn najkasnije do 30. travnja 2017. godine,
6. iznos od 1.000.000,00 kn najkasnije do 31. svibnja 2017. godine,
7. iznos od 1.000.000,00 kn najkasnije do 30. lipnja 2017. godine,
8. iznos od 1.000.000,00 kn najkasnije do 31. srpnja 2017. godine,
9. iznos od 1.000.000,00 kn najkasnije do 31. kolovoza 2017. godine,
10.iznos od 1.000.000,00 kn najkasnije do 30. rujna 2017. godine,
11.iznos od 1.000.000,00 kn najkasnije do 31. listopada 2017. godine,
12.iznos od 1.000.000,00 kn najkasnije do 30. studenog 2017. godine,
13.iznos od 1.000.000,00 kn najkasnije do 31. prosinca 2017.godine.

U svrhu namirenja VJEROVNIKA po osnovi iz toč. I Nagodbe, a odmah nakon stupanja na snagu ove Nagodbe u smislu toč. IV st. 1. Nagodbe, DUŽNIK se također:
· odriče svojeg potraživanja u iznosu 5.772.600,53 kn u stečajnom postupku nad VJEROVNIKOM koji se vodi pred Trgovačkim sudom u Zagrebu, posl.br. St-1083/02 i u tom smislu obvezuje se povući tužbu i odreći se tužbenog zahtjeva i naknade parničnih troškova u parničnom predmetu posl.br. P-3657/07   koji se vodi pred Trgovačkim sudom u Zagrebu,
· odriče svojeg potraživanja po osnovi subrogacije kao ispunitelj u ukupnom iznosu 2.708.506,03 kn za sve tražbine vjerovnika utvrđenih rješenjem Trgovačkog suda u  Zagrebu posl.br. St-1083/02 od 18. lipnja 2003. godine koje je ispunio neposredno vjerovnicima do dana stupanja na snagu ove Nagodbe,
· daje suglasnost VJEROVNIKU kao solidarni vjerovnik i tužitelj suparničar u parničnom postupku koji se vodi pred Općinskim građanskim sudom u Zagrebu, posl.br. Pr-9087/13 protiv dužnika i tuženika Darka Majića radi isplate 50.413,37 EUR s kamatama od 09.02.1993. godine do isplate i iznosa 25.359,56 EUR s kamatama od 06.02.1993. godine do isplate da u cijelosti naplati navedeni iznos od dužnika Darka Majića.
III

Radi osiguranja tražbine VJEROVNIKA prema DUŽNIKU iz toč. II Nagodbe, DUŽNIK se obvezuje predati VJEROVNIKU 7 bjanko zadužnica do 1.000.000,00 kn izdavatelja Lavčević d.d. Split, Bihaćka 2 (OIB: 71421617824) i 5 bjanko zadužnica do 1.000.000,00 kn izdavatelja Montcogim – Plinara d.o.o. Sveta Nedelja, Trg Ante Starčevića 3A (OIB: 85690422241).
DUŽNIK ovlašćuje VJEROVNIKA da svaku od navedenih bjanko zadužnica iz prethodnog stavka može upotrijebiti, bez prethodne opomene, radi naplate dospjele tražbine VJEROVNIKA iz toč. II Nagodbe ako DUŽNIK niti nakon proteka roka od 15 dana od dospijeća ne plati dospjelu tražbinu.
Potpisivanje bjanko zadužnica iz prethodnog stavka u obliku javnobilježničke ovršne isprave i predaju zadužnica u posjed VJEROVNIKU, DUŽNIK se obvezuje osigurati na dan potpisivanja ove Nagodbe.

IV

Stranke suglasno utvrđuju da ova Nagodba proizvodi pravni učinak i stupa na snagu nakon što DUŽNIK uplati VJEROVNIKU prvi obrok iz toč. II Nagodbe i nakon što DUŽNIK preda u posjed VJEROVNIKU sve bjanko zadužnice iz toč. III Nagodbe.
Stranke suglasno utvrđuju da će se svi iznosi koje je VJEROVNIK naplatio od DUŽNIKA po zahtjevu za izravnu naplatu od 12.09.2016. godine kod FINE na računima DUŽNIKA do dana stupanja na snagu ove Nagodbe, uračunati u plaćanje prvog obroka iz toč. II Nagodbe.
Stranke suglasno utvrđuju da u slučaju neplaćanja od strane DUŽNIKA, ili treće osobe po njegovom nalogu, VJEROVNIKU dva mjesečna dospjela obroka iz toč. II Nagodbe, ova Nagodba se raskida, uplaćeni iznosi do dana raskida Nagodbe uračunat će se u namirenje obveze DUŽNIKA prema VJEROVNIKU po osnovi iz toč. I Nagodbe, VJEROVNIK ima pravo namiriti svoje potraživanje po osnovi iz toč. I Nagodbe iz bjanko zadužnica navedenih u toč. III Nagodbe, te se dalje naplaćivati od DUŽNIKA radi namirenja potraživanja po osnovi iz toč. I Nagodbe.

V

Nakon stupanja na snagu ove Nagodbe u smislu toč. IV st. 1. Nagodbe, VJEROVNIK se obvezuje odmah povući zahtjev za izravnu naplatu od 12.09.2016. godine kod FINE, odnosno odblokirati račune DUŽNIKA kod FINE.
Nakon stupanja na snagu ove Nagodbe u smislu toč. IV st. 1. Nagodbe, DUŽNIK se obvezuje odmah kako slijedi:
·  povući prijedlog za izdavanje rješenja kojim se pljenidba i prijenos novčanih sredstava proglašavaju nedopuštenim i kojim se odgađa prijenos zaplijenjenih sredstava u postupku koji se vodi pred Općinskim građanskim sudom u Zagrebu, posl.br. Ovr-9319/16,
· povući prijedlog za izdavanje rješenja kojim se pljenidba i prijenos novčanih sredstava proglašavaju nedopuštenim i kojim se odgađa prijenos zaplijenjenih sredstava u postupku koji se vodi pred Trgovačkim sudom u Zagrebu, posl.br. Ovr-414/2016,
· povući tužbu i odreći se tužbenog zahtjeva za utvrđenje ništetnosti upisa i prijedlog za osiguranje privremenom mjerom u postupku koji se vodi pred Trgovačkim sudom u Zagrebu, posl.br. P-2654/2016,
· povući reviziju od 26.02.2016. godine u postupku koji se vodi pred Trgovačkim sudom u Zagrebu, posl.br. P-1474/13
Stranke Nagodbe suglasno utvrđuju da u svim sudskim postupcima iz ove Nagodbe, svaka strana snosi svoje troškove sudskog postupka i odriču se potraživanja troškova postupka od druge strane.

VI

Stranke suglasno utvrđuju da nakon stupanja na snagu Nagodbe, u tijeku ispunjenja Nagodbe u smislu toč. II nagodbe, osim u slučaju iz toč. IV st. 2. Nagodbe, VJEROVNIK nema pravo naplaćivati i provoditi prisilnu ovrhu na računima DUŽNIKA ili bilo kojem drugom predmetu ovrhe DUŽNIKA.
Nakon isplate VJEROVNIKU u cijelosti iznosa iz toč. II Nagodbe VJEROVNIK potvrđuje da je tom isplatom u cijelosti namiren po svim tražbinama iz toč. I Nagodbe, te da nema više nikakovih tražbina prema DUŽNIKU, po bilo kojoj osnovi.
U svrhu izbjegavanja bilo kakve dvojbe, stupanjem na snagu ove Nagodbe i isplatom VJEROVNIKU u cijelosti iznosa iz toč. II Nagodbe, smatra se da Stranke nemaju nikakvih daljnjih međusobnih potraživanja iz bilo kojeg osnova, te se neopozivo odriču vođenja bilo kakvog sudskog postupka međusobno ili prema trećim osobama.
Izjave iz prethodnih stavaka ove točke smatraju se obvezujućom izjavom volje pred sudom ili drugim tijelima.
Nakon isplate VJEROVNIKU u cijelosti iznosa iz toč. II Nagodbe, VJEROVNIK se obvezuje odmah vratiti DUŽNIKU u posjed sve bjanko zadužnice iz toč. III Nagodbe. 
VII

Stranke su ovu Nagodbu pročitale i razumjele, te ju u znak prihvata vlastoručno potpisuju i javnobilježnički ovjeravaju potpise.
VIII

Ova Nagodba zaključena je u 2 (dva) izvorna primjerka i 1 (jednu) ovjerenu presliku, po 1 (jedna) za svaku stranku i javnog bilježnika.


STEČAJNA MASA IZA				MONTMONTAŽA d.d. Zagreb	 
MONTMONTAŽA-PODRUŽNICA 
LIBIJA d.d. Zagreb


________________________________		____________________________
Stečajni upravitelj Mladen Janiška		direktor Andrija Lisičar

Obrazloženje 


Temeljem prijedloga stečajnog upravitelja sudac je sazvao skupštinu vjerovnika s predloženim dnevnim redom .Izvješća stečajnog upravitelja i odluke suda objavljene su na eOglasnoj ploči. Temeljem stanja spisa  u skladu s člankom 17.  Stečajnog zakona riješeno je kao u izreci. 

U Zagrebu, 09. prosinca  2016. godine

                                                                                                         STEČAJNI SUDAC:
                                                                                                         NINO RADIĆ  v.r. 
Pouka o pravnom lijeku:
Protiv zaključka žalba nije dopuštena ( čl. 11. st. 9. SZ-a)

							Za točnost otpravka:Tatjana Slaviček

										




































Obrazac 20.
								                        
Trgovački sud u Zagrebu

poslovni broj spisa:	    12 St-1083/2002
dužnik: 		    Stečajna masa iza Montmontaža-Podružnica Libija d.d. 
	 		    Zagreb, Ribnjak 52
			    OIB: 33042431324

     	         IZVJEŠĆE STEČAJNOG UPRAVITELJA 
O TIJEKU STEČAJNOG POSTUPKA I STANJU STEČAJNE MASE

U Zagrebu, 09. prosinac 2016.

Tijek postupka
[bookmark: OLE_LINK1]Nastavno na Izvješće stečajnog upravitelja o tijeku stečajnog postupka od 31. studenog 2016. godine, te nakon što su izvršene sve potrebne radnje za provođenje postupka prisilne naplate, i dalje se provodi se pokrenuti postupak izravne naplate putem blokade poslovnog računa ovršenika Montmontaža d.d., a sve sukladno odredbama zakona. No, iako su blokirani svi poslovni računi Montmontaže d.d., do sada je prisilnim putem naplaćen zanemariv iznos u odnosu na ukupno potraživanje (107.797,12 kn). Dakle, od prethodno spomenutog izvješća stečajnog upravitelja podnesenog za potrebe održavanja skupštine vjerovnika dana 18.11.2016. godine više nisu pristigla nikakva sredstva na poslovni račun stečajnog dužnika.
Montmontaža d.d. je kao ovršenik dostavila Općinskom građanskom sudu u Zagrebu prijedlog za izdavanje rješenja kojim se pljenidba i prijenos novčanih sredstava proglašavaju nedopuštenim i kojim se odgađa prijenos zaplijenjenih sredstava. Time je Montmontaža d.d.  očito pokušavala zaustaviti plaćanje sredstva, koja je dužna nama uplatiti.
Imenovani ovršenik je podnio tužbu za utvrđenje ništetnosti upisa stečajnog dužnika kao i prijedlog za određivanje privremene mjere na novčanoj tražbini stečajnog dužnika. Predmet se i dalje vodi pred Trgovačkim sudom u Zagrebu pod brojem P-2654/2016, ročište je određeno za 14.02.2017. godine. Prijedlog za određivanje privremene mjere je u međuvremenu od strane suda odbijen kao neosnovan, jer je sud već zaključio da ovršenik pokrenutim postupkom želi zaustaviti ovrhu koja se protiv njega vodi. Traženi odgovor (od nas) na podnesenu spomenutu tužbu dostavljen je sudu u ostavljenom roku, pa se očekuje održavanje ročišta u već određenom terminu.
Dokaz:
Uvid u rješenje Trgovačkog suda u predmetu P-2654/2016 
(odbijeni prijedlog za određivanje privremene mjere) - preslik u privitku
Uvid u odgovor stečajnog dužnika na tužbu u predmetu P-2654/2016 
(preslik u privitku)

Osim toga, Montmontaža d.d. je dana 10.11.2016. godine podnijela Trgovačkom sudu u Zagrebu (na Obrascu br. 1 kao dužnik) prijedlog za pokretanje postupka predstečajne nagodbe. Predmet se vodi pod br. St-6583/2016 na sudu: Stalna služba u Karlovcu, koji je već dana 21.11.2016. godine donio rješenje kojim je podneseni prijedlog odbio. No, Montmontaža d.d. je iskoristila svoje pravo na žalbu, pa će predmet rješavati drugostupanjski sud, Visoki trgovački sud RH.

Bez obzira na navedene postupke, i neovisno od njih, a zbog premalog priliva sredstava na račun putem prisilne naplate – blokadom računa, prikupljeni su podaci i dokazi o cjelokupnoj imovini ovršenika Montmontaža d.d., radi potrebne promjene odnosno proširenja sredstva i predmeta ovrhe, kako slijedi:
1. Od Gradskog ureda za katastar i geodetske poslove dobiveni su podaci o nekretninama u posjedu ovršenika, temeljem kojih su od Općinskog suda u Zagrebu, Zemljišnoknjižni odjel, zatraženi i dobiveni Izvatci iz zemljišnih knjiga s podacima o vlasništvu Montmontaže d.d. na nekretninama (u Zagrebu: Fijanova, Zvonigradska, Kovinska). Zemljište na kojem se nalazi sjedište društva i upravna zgrada ovršenika (Zagreb, Rakitnica 2) nije u njihovom vlasništvu, pa ne može biti predmet ovrhe. 
Dokaz: Uvid u posjedovne listove Gradskog ureda za katastar i geodetske poslove
 Uvid u zemljišnoknjižne izvatke Općinskog suda u Zagrebu, Zemljišnoknjižni odjel
 (preslike u privitku)
2.  Ministarstvu unutarnjih poslova RH, Policijska uprava zagrebačka, podnesen je zahtjev za provjeru podataka o vlasništvu nad pokretninama ovršenika, pa je i od njih dobiveno Uvjerenje s podacima iz evidencije o registraciji cestovnih vozila, iz kojeg proizlazi su bili vlasnici 16 vozila, od kojih je većina odjavljena. Preostala su 4 motorna vozila: Peugeot 307 god. prozvodnje 2004., Volkswagen Passat 2.0 TDI god. proizvodnje 2008., Volkswagen Touareg 3.0. V6 TDI god. proizvodnje 2005. i Volkswagen Transporter 1.9 TD god. proizvodnje 2002. S obzirom na godine starosti vrijednost navedenih vozila nije velika s obzirom na njihov ukupni dug prema stečajnom dužniku.
Dokaz: Uvid u Uvjerenje Ministarstva unutarnjih poslova RH, Policijska uprava zagrebačka 
(preslika u privitku)
3. Središnjem klirinškom depozitarnom društvu d.d. podnesen je zahtjev za dostavom podataka o vrijednosnim papirima u vlasništvu Montmontaža d.d., pa je od imenovanog društva dobivena Obavijest o stanju računa sa specifikacijom vrijednosnih papira za: Fotokemika d.d. u likvidaciji, Splitska banka d.d., Varteks d.d., i trezorski račun izdavatelja Montmontaža d.d.
Dokaz: Uvid u Obavijest Središnjeg klirinškog depozitarnog društva o stanju računa
(preslik u privitku)
4. Od sudskog registra Trgovačkog suda u Zagrebu zatraženi su i dobiveni podaci o vezanim društvima u kojima je Montmontaža d.d. osnivač ili suosnivač, pa poslovni udjeli u njima mogu biti predmet ovrhe. Treba napomenuti da je dio tvrtki kćeri već brisan iz sudskog registra, dio je u likvidaciji, dio u predstečajnog nagodbi, pa se broj kvaltetnih društava (koji relativno dobro posluju) ozbiljno smanjio.
Dokaz: Uvid u izvode iz sudskog registra
Navedeni originalni i vjerodostojni dokumenti (navedeni pod točkama 1. do 4.), dostavljeni su opunomoćenom odvjetničkom uredu Antolić, koji je, uz postupak izravne naplate, pokrenuo i postupak proširenja predmeta ovrhe na ostalu imovinu dužnika Montmontaža d.d., radi dodatnog osiguranja potraživanja stečajne mase.
Osim toga, i dalje je u tijeku parnica u radnom sporu Darka i Ružice Majića, jer se njihove tražbine ne smatraju utvrđenima, pa se na diobnom popisu vjerovnika za namirenje iz realizirane stečajne mase, njihova tražbina vodi pod napomenom: rezervacija sredstava. Njihov predmet se vodi pri Općinskom radnom sudu u Zagrebu već 22 godine,  pod brojem 19. Pr-9087/13. Glavna rasprava je završena, a objava presude se očekuje 20.12.2016. godine, čiji ishod za sada nije poznat stečajnom upravitelju, i to na dan pisanja ovog Izvješća, ali će vjerovnici biti o svemu obaviješteni na skupštini vjerovnika.
No, mora se napomenuti da su gdin. Darko Majić i umješač na njegovoj strani – gđa. Ružica Majić, dana 14.11.2016. godine (dakle, 4 dana prije prethodne skupštine vjerovnika) samostalno pokrenuli postupak zabilježbe spora na evidentiranim nekretninama Montmontaža d.d. (Z-51726/2016), o čemu nisu izvjestili stečajnog upravitelja, pa se može pretpostaviti da su imali namjeru osigurati svoje potraživanje prije konačne odluke suda u radnom sporu. O njihovom zahtjevu će odlučiti Općinski sud u Zagrebu, na kojem se i vodi spomenuti spor.

Stanje stečajne mase
Vrijednost unovčene stečajne mase nije uvećana nakon održane skupštine vjerovnika 18.11.2016. godine, na kojoj nije izglasan niti jedan prijedlog o prihvaćanju teksta o vansudskoj nagodbi. No, nakon održane spomenute skupštine vjerovnika zaprimljen je poziv Uprave društva Montmontaža d.d. radi nastavka pregovora o mogućim novim i boljim elementima ponude za vansudsku nagodbu vjerovnika i dužnika.
Slijedom navedenog, zaprimljena je nova (5.) ponuda ovršenika Montmontaža d.d. radi sklapanja nagodbe o namirenju ovrhovoditelja i njegovih vjerovnika, uz osnovni uvjet: deblokada računa (povlačenje zahtjeva za izravnu naplatu), kako bi se omogućilo njihovo normalno poslovanje, a vjerovnici namirili u narednih godinu dana, ali sa većim iznosom od dosad ponuđenog, te s kvalitetnijim osiguranjem namirenja.
Kako bi se spomenuta ponuda mogla procijeniti, te donijeti ispravna odluka u ime većine vjerovnika s utvrđenim tražbinama, predloženo je sazivanje skupštine vjerovnika stečajnog dužnika u što kraćem roku, a nakon javne objave ponude na internetskim stranicama suda.
Nastavno na izvršenu analizu zaprimljenih ponuda (koja je predočena vjerovnicima u Izvješću stečajnog upravitelja za prethodnu skupštinu vjerovnika), nova ponuda je značajno poboljšana jer se u njoj iznose slijedeći podaci:
5. ponuda (od 08.12.2016.godine)
· namirenje u visini 	(fiksno)				19.000.000,00 kn
· rate: 12 x mjesečno po 1.000.000,00 kn 
· 1. obrok u visini             7.000.000,00 kn
(odmah kod potpisa nagodbe)
· osiguranje: bianco zadužnice
(7 kom Lavčević, 5 kom Montcogim)
· razina namirenja vjerovnika prema diobnom popisu: 89% (bez kamata)
Napomena: u privitku Izvješća se nalazi predloženi tekst izvansudske nagodbe

Nesporno je da blokada računa ovršenika nije donijela očekivani financijski rezultat, jer je naplata po računu ista, kao i na dan održavanja skupštine vjerovnika, bez naznake i najave brzog poboljšanja. Naglašavam da je prikupljena sva potrebna dokumentacija za nastavak i proširenje postupka prisilne naplate putem  dopune predmeta ovrhe, tako da je pokrenut postupak blokade ostale imovine ovršenika imovine o kojoj imamo dostupne podatke. To se, ponavljam, odnosi na blokadu nekretnina, pokretnina, dionica i poslovnih udjela. No, nije izvjestan rok unovčenja te imovine, kao ni visina, jer za sve to tek treba pronaći kupca, i postići prihvatljivu cijenu, što je postupak s neizvjesnim ishodom te rokom izvršenja, i za sada nepoznatim novim troškovima.

Temeljem iznesenih činjenica smatram da je potrebno sazvati skupštinu vjerovnika stečajnog dužnika, na kojoj će vjerovnici odlučiti o (ne)prihvaćanju nove ponude nagodbe, ili odrediti uvjete unovčenja imovine. 
Predlažem slijedeći dnevni red:
1. usvajanje Izvješća stečajnog upravitelja o tijeku postupka i stanju stečajne mase sa 09.12.2016. godine
2. donošenje odluke o prihvaćanju ponude Montmontaža d.d. za izvansudsku nagodbu
3. davanje suglasnosti za isplatu troškova stečajnog postupka po njihovom dospijeću, a
u skladu sa vjerodostojnom dokumentacijom, uz odobrenje suda


									Stečajni upravitelj:
									Mladen Janiška, mag.oec.

